Helmut Kurjo
Helmut Kurjo (roź. 6. januara 1935 w Blunju, wum. 14. měrca 2023) jo serbski ludowy wuměłc, organizator serbskich nałogow a kulturnego žywjenja we Blunju, dłujkolětny póbratš, muzejownik a cerkwjeńc. 

Dłujkolětny nawjedowaŕ Domowniskego a drastwowego towaristwa Bluń (nim. Sorbischer Heimat- und Trachtenverein Bluno e.V.). Wón jo w swójom domje natwarił „bursku śpu“, priwatny muzeum, źož chowa wón pódomk, drastwy, domacny rěd, fotografije a druge drogotne eksponaty, kótarež dawaju znankstwo wót burskego a serbskego charaktera jsy. 

W lěśe 1967 Helmut Kurjo jo dostał cesne znamuško Domowiny, a w 1993 - myto Domowiny. 

Wó njom su se nawjerśeli tśo filmy:  Wenn Jan und Lenka Hochzeit machen (1956, wót Hansa Güntera Kadena), Pobraška – der Hochzeitsbitter (1987, wót Michaela Börnera) a Kurjos Hof (1997, wót Pětša Rochy).

Nožki

Wótkaze 
 Helmut Kurjo groni w swójej narěcy (pódwjacorna gródkojska narěc)
 Wertschätzung für Trachten steigt interview z Helmutem Kurjom, Lausitzer Rundschau, 18.08.2008
  Torsten Richter-Zippack, Deutsch erst in der Schule gelernt, Lausitzer Rundschau, 17.06.2018

Nosaŕ Myta Domowiny
Serb
Roź. 1935
Twórjecy wuměłc
Muž
Wum. 2023